2009-ben Ausztráliában és Malajziában sem sikerült az időmérő edzés második etapjába jutnia. Melbourne-ben a versenyen egy rajt utáni kisebb incidens miatt pontszerző helyre keveredett, ám az első biztonsági autós szakasz utáni repülőrajtnál tönkrementek a fékjei és a kavicságyban végezte a futamot. Az eső miatt félbeszakadt maláj nagydíjon a 13. helyen végzett. Bahreinben bejutott az időmérő második szakaszába, de ott az utolsó helyen végzett, így a 15. helyről várhatta a startot másnap. A futamon végül 10. lett.